Diari Oficial de la Generalitat Valenciana


Sumari del DOGV 7422, del 12-12-2014 (2014/11591)

Notificació del laude emès per la Junta Arbitral de Transports de València. Expedient número V-353/2013.
--------------------------------------------------------------------------------------------------------

### Dades del document

Número de DOGV
:   7422

Data del DOGV
:   12-12-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/11987


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emès per la Junta Arbitral de Transports de València. Expedient número V-353/2013. [2014/11646]  
Pilar Álvarez Montero, presidenta de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a David 79, SL, que s'ha dictat laude en l'expedient de referencia i al no haver sigut possible la seua notificació per desconegut, ignorat parador o absència, es fa a través de la present publicació als efectes legals oportuns. El contingut íntegre del laude és el que es ressenya a continuació:  
«Tribunal. Presidenta: Pilar Álvarez Montero. Vocals: Aurora Costa Vicente i Jaime Agramunt Font de Mora. Secretària vocal: M.ª Carmen Blasco López. Parts. Reclamant: Javier Rosendo Puig Pascual, representat per ell mateix. Reclamat: David 79, SL, que no compareix a l'acte de vista i ha sigut citada a través del DOCV.  
A València, el 15 de juliol de 2014, a les 11.00 hores, es constituïx la Junta Arbitral de Transports pels membres expressats al marge i, amb l'assistència de les parts per a resoldre l'expedient V-353/2013, es procedix a la celebració de la vista oral respecte de la reclamació següent: impagament de ports. Incompareixença del demandat. Citació a través del DOCV.  
Iniciada la vista oral pel president es procedix a comprovar la identitat de la part compareixent i la qualitat amb què intervé.  
S'informa que davant de la reiterada impossibilitat de citació i notificació realitzada a través de Correus, s'ha procedit a la seua publicació en el Diari Oficial de la Comunitat Valenciana, per ser València l'últim domicili conegut, núm. 7302, de 24 de juny de 2014.  
Concedida la paraula a la reclamant deixa basada la seua demanda en els següents antecedents de fet:  
1. Es ratifica en tots els motius de la seua demanda i manifesta que com a conseqüència de les relacions comercials existents entre les parts, la reclamant va realitzar, per compte de la reclamada diversos transports. Com a conseqüència d'estos s'emet la factura núm. 12F0014 per import de 1.782,96 euros de data 25 d'abril de 2012. A continuació es van realitzar cobraments parcials a compte d'esta factura, els quals estan arreplegats en l'expedient, per un import total de 546,97 ?, i l'últim cobrament realitzat és de data 23 d'abril de 2013.  
Aporta en la vista un justificant per import de 50 euros per a substituir un altre rebut de pagament presentat junt amb la demanda per import de 398,03 euros que corresponia a una altra factura (12F0013) i que segons indica, l'advocada el va incloure per error.  
Es van realitzar diverses gestions de cobrament del saldo pendent sense aconseguir-ho i és per això que s'interposa la present demanda. Acaba sol·licitant que prèviament al reconeixement del seu dret es condemne la reclamada al pagament de la quantitat pendent de cobrament de 1.235,99 euros.  
S'apliquen els següents fonaments jurídics  
1. La competència territorial de la Junta, de la qual res s'al·lega, ve determinada en els articles 6 i 7.2 del Reglament de la LOTT (RD 1211/1990).  
2. La submissió ve determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000.00 euros i cap de les parts intervinents en el contracte hagen manifestat expressament a l'altra la seua voluntat en contra abans del moment en què s'inicie o haja d'haver-se iniciat la realització del servici o activitat contractat». No consta en l'expedient que s'haja fet cap manifestació en el sentit preceptuat, i es considera d'altra banda que l'import de cada una de les factures reclamades no supera el límit legal establit, per la qual cosa la demanda va ser admesa.  
3. De les manifestacions realitzades en vista es deduïx que, efectivament, els ports que són reclamats en esta demanda i la factura dels quals hi consta adjunta van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Javier Rosendo Puig Pascual, contra David 79, SL, per haver quedat acreditat que es van realitzar els transports demanats tal com s'havia contractat, la qual cosa dóna un dret de cobrament a la reclamant.  
Per tot això David 79, SL, haurà d'abonar a Javier Rosendo Puig Pascual la quantitat de mil dos-cents trenta-cinc euros amb noranta-nou cèntims (1.235,99 euros).  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència d'això, dins dels deu dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se la seua execució forçosa, davant del Jutjat de 1a Instància de València conforme establixen els articles 44 i 45 de la Llei 60/2003, de 23 de desembre, d'Arbitratge, i 548 de la Llei 1/2000, de 7 de gener, d'Enjudiciament Civil.»  
Els esmentats terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
València, 28 de novembre de 2014.- La presidenta de la Junta Arbitral de Transports de València: Pilar Álvarez Montero.